# Avatud hankemenetlusega riigihanke

„Raamlepingu sõlmimine elektrienergia ostmiseks 2022-2026“ **registreerimisnumber** 254719

**MINIKONKURSI HINNAPÄRING nr 5**

1. Lähtudes riigihanke Minikonkurss nr 5: Elektrienergia ostmine 01.05.2024-31.12.2024alusdokumentides ja sõlmitud raamlepingus sätestatud tingimustest teeb Riigi Kinnisvara AS (edaspidi nimetatud **minikonkursi korraldaja**) Teile ettepaneku esitada pakkumus käesoleva ettepaneku Lisas 1 kirjeldatud elektrienergia ostmiseks ja müümiseks.
2. Pakkumus tuleb esitada pakkumuse esitamise tähtaja jooksul eRHR-i kaudu. Hiljem saabunud pakkumusi ei arvestata ega menetleta.
3. Pakkumuse esitamisel peab pakkuja arvestama alljärgnevate tingimustega:
	1. Pakkumus peab pakkumuse esitamisel arvestama kõikide Lisas 1 kirjeldatud hankelepingu eesmärgi saavutamiseks vajalike tööde, teenuste, tegevuste ja toimingute teostamisega, kaasa arvatud nendega, mis ei ole otseselt Lisas 1 kirjeldatud, kuid mis on tavapäraselt vajalikud nõuetekohase tulemuse saavutamiseks.
	2. Pakkumuses esitatav **ühikhind ei tohi ületada raamlepingu sõlmimise aluseks olnud pakkumuses esitatud ühikhinda**.
	3. Laekunud pakkumuste avamine ei ole avalik ning toimub pärast pakkumust esitamise tähtpäeva saabumist. Pakkujatele ei edastata pakkumuste avamise protokolli. Andmed pakkumuste maksumuse kohta edastatakse pakkujatele pärast minikonkursi tulemuste kinnitamist koos hinnapäringu punktis 7 nimetatud teatega.
	4. Hankija tunnistab mittevastavaks pakkumuse, mis ei ole kooskõlas riigihanke alusdokumentides, sõlmitud raamlepingus või käesolevas hinnapäringus esitatud tingimustega, **sh tunnistatakse mittevastavaks need pakkumused, mille ühikmaksumused ületavad raamlepingu sõlmimise aluseks olnud pakkumuses esitatud ühikmaksumusi.**

Mittevastavaks tunnistatud pakkumus lükatakse tagasi ning seda ei menetleta edasises hankemenetluses.

* 1. Raamlepingu alusel sõlmitavatele hankelepingutele kohaldatakse raamlepingu tingimusi, kui käesolevas hinnapäringus või hankelepingus ei ole sätestatud teisiti, st hankelepingute sõlmimisel loetakse hankelepingu tingimused eritingimusteks ning raamlepingu tingimused üldtingimusteks. Raamlepingu ja hankelepingu vastuolude korral kohaldatakse hankelepingu (sealhulgas hankelepingu lisade) tingimusi.
1. Minikonkursi korraldaja sõlmib hankelepingu pakkujaga, kes on esitanud vastavaks tunnistatud soodsaima pakkumuse. **Soodsaimaks hankelepingu pakkumuseks loetakse pakkumus, mille ühiku maksumus on madalaim** (juhul, kui võrdselt madalaima maksumusega on kaks või rohkem pakkumust, annab hankija vastavatele pakkujatele ühel korral võimaluse täiendava pakkumuse esitamiseks).
2. Minikonkursi korraldajal on õigus lükata tagasi minikonkursi käigus esitatud kõik pakkumused, kui nende maksumused ületavad minikonkursi eeldatud maksumust või Hankija eelarves ettenähtud võimalusi.
3. Edukaks tunnistatava pakkumuse esitanud pakkuja puhul kontrollib hankija hankemenetlusest kõrvaldamiste aluste puudumist lähtudes RHS § 95 lg 1 ja lg 4 alapunktidest.
4. **Hankijal on õigus hankeleping lõpetada ühekuulise etteteatamisega, kui hankeleping on kehtinud vähemalt kuus kuud.**
5. Minikonkursi korraldaja edastab kõikidele minikonkursil pakkumuse esitanud pakkujatele teate minikonkursi tulemuste kohta ja kõikide pakkujate poolt esitatud pakkumuste maksumused hiljemalt 3 (kolme) tööpäeva jooksul pärast minikonkursi tulemuste kinnitamist.

Lisa 1 – Tehniline kirjeldus

Lisa 2 – Hankelepingu projekt

Lisa 3 – Pakkumuse vorm

Lisa 4- Minikonkursil osalejate ja klientide nimekiri

*Allkirjastatud digitaalselt*

Käthlin Lilp

Hanke vanemprojektijuht

Riigi Kinnisvara AS